Alberto Brignoli

Alberto Brignoli (lindur më 19 gusht 1991) është një futbollist profesionist italian i cili luan si portier për klubin italian Empoli.

Karriera me klube
Vitet e hershme
Birgnoli ka lindur në Trescore Balneario dhe debutoi si i rritur në vitin 2009 me A.C. Montichiari në Serie D. Para kësaj, ai kishte luajtur futboll me të rinjtë e Uesse Sarnico 1908 dhe USD Grumellese Calcio. Pasi ndihmoi ekipin të ngjitej një kategori më lartë duke luajtur si titullar, ai u huazua te A.C. Lumezzane.

Brignoli u huazua te Ternana Calcio për sezonin 2012–13. Ai debutoi si profesionist më 1 shtator 2012 duke luajtur si titullar në humbjen 1–0 në shtëpi ndaj Modenës në Serie B.

Më 31 janar 2013, Ternana bleu tërësisht kartonin e tij nga Lumezzane. Ai vazhdoi të luante rregullisht në skuadër, e cila do të arrinte vende në mesin e renditjes në sezonet e tjera. Në sezonin 2014–15, ai u shpall portieri më i mirë i kampionatit.

Juventus
Më 2 shkurt 2015, Juventus siguroi blerjen e Brignolit për 1.75 milion €, kurse gjysma e kartonit të Alberto Masi shkoi në drejtimin e kundërt për 1.5 milion €. Ai megjithatë u rikthye menjëherë te Ternana si huazim për pjesën e mbetur të sezonit.

Sampdoria
Më 2 korrik 2015, Brignoli u ble nga Sampdoria në një marrëveshje të përkohëshme. Ai debutoi në Serie A më 14 maj 2016 (ndeshja e fundit e sezonit) duke luajtur për 90 minuta të plota në humbjen 5–0 në transfertë ndaj Juventusit.

CD Leganés
Më 20 korrik 2016, Brignoli u huazua tek klubi i La Ligas CD Leganés për një vit.

Perugia
Më 11 janar 2017, Brignoli u rikthye në Itali, duke u bashkuar me Perugian në formë huazimi.

Benevento
Më 30 korrik 2017, ai u bashkua me skuadrën e sapongjitur në elitë Benevento në një marrëveshje të përkohëshme, me detyrim blerje në fund të sezonit. Sipas Corriere dello Sport – Stadio, detyrimi i blerjes së tij do të varej nëse Benevento do të mundej të siguronte mbijetesën për sezonin 2018–19. Atij ju dha fanella me numrin 22. Më 3 dhjetor 2017, Brignoli shënoi golin e barazimit me një gjuajtje me kokë në minutën e 95të në barazimin 2–2 në shtëpi ndaj Milanit, duke i dhënë Beneventos pikën e parë në Serie A pas 14 humbjesh rresht, e cila ishte një rekord. Me këtë gol, ai u bë portieri i tretë në historinë e Serie A që shënon nga loja e hapur pas Michelangelo Rampullas në vitin 1992 dhe Massimo Taibit në vitin 2001.

Palermo
Më 25 korrik 2018, Brignoli firmosi me klubin e Serie B Palermo deri në qershor 2021.

Empoli
Më 18 korrik 2019, Brignoli u transferua te Empoli si lojtar i lirë.

Trofe
Personale
Portieri më i mirë në Serie B: 2014–15

 Referime 

Lidhje të jashtme
Alberto Brignoli te BDFutbol
Alberto Brignoli te Soccerway
Profili te Tuttocalciatori.net 
Profili dhe statistikat  te AIC 

Kategoria:Lindje 1991
Kategoria:Njerëz që jetojnë
Kategoria:Futbollistë italianë
Kategoria:Futbollistë në A.C. Montichiari
Kategoria:Futbollistë në A.C. Lumezzane
Kategoria:Futbollistë në Ternana Calcio
Kategoria:Futbollistë në U.C. Sampdoria
Kategoria:Futbollistë në CD Leganés
Kategoria:Futbollistë në A.C. Perugia Calcio
Kategoria:Futbollistë në Benevento Calcio
Kategoria:Futbollistë në U.S. Città di Palermo
Kategoria:Futbollistë në Empoli F.C.
Kategoria:Futbollistë në Serie D
Kategoria:Futbollistë në Serie B
Kategoria:Futbollistë në Serie A
Kategoria:Futbollistë në La Liga